વિશ્વના મહત્વના દેશોમાં સરકાર ઉપર ભરોસો કેવો છે તેવો એક સર્વે કરવામાં આવ્યો હતો અને તેમાં ચાઇનાનો નંબર પહેલો આવ્યો છે. ચાઇનામાં ૮૪ ટકા લોકોને તેની સરકાર પર ભરોસો છે. આનંદની બાબત એવી છે કે ચાઇના પછી ઇન્ડિયાનો વારો આવે છે. ભારતમાં ૭૦ ટકા લોકોને નરેન્દ્ર મોદીની સરકાર પર વિશ્વાસ છે. દેશમાં નોટબંધી, જીએસટી, બેરોજગારી અને મોંઘવારી જેવી સમસ્યાઓ છતાં લોકોને મોદી પર ભરોસો છે. સર્વેક્ષણમાં દર્શાવવામાં આવ્યું છે કે કેનેડા દેશ કે જયાં લોકોને તેની સરકાર પર ૪૬ ટકા ટ્રસ્ટ છે. એડલમેન ટ્રસ્ટ તરફથી કરવામાં આવેલા વિશ્વના ટોચના ૧૨ દેશો પૈકી તુર્કીની ૫૧ ટકા જનતાને તેની સરકાર પર ભરોસો છે. સાઉથ કોરિયા પણ ૪૫ ટકા સાથે પાંચમાક્રમે આવે છે. ટ્રસ્ટ ઇન ગવર્નમેન્ટ ૨૦૧૮ના રિપોર્ટ પ્રમાણે રશિયાની સરકાર પર તેની ૪૪ ટકા જનતાનો ભરોસો છે. રશિયામાં જે કોઇ પરિવર્તન થાય છે તેમાં અડધા કરતાં ઓછા લોકો સરકારથી ખફા છે. ભારતમાં ૩૦ ટકા લોકો સરકારના કામથી નારાજ છે એટલે કે તેમને સરકારના નિર્ણયો પર ભરોસો નથી. જર્મનીમાં આ પ્રમાણ ૪૩ ટકા, જાપાનમાં ૩૭ ટકા, યુકેમાં ૩૬ ટકા, સ્પેનમાં ૩૪ ટકા, ફ્રાન્સમાં માત્ર ૩૩ ટકા લોકોને તેમની સરકાર પર વિશ્વાસ છે. વિકસિત પ્રદેશ અમેરિકામાં ૨૦૧૮ના આંકડા આઘાતજનક છે. હાલ અમેરિકામાં ડોનાલ્ડ ટ્રમ્પનું શાસન છે. અમેરિકાની સરકારમાં તેની જનતાને માત્ર ૩૩ ટકા વિશ્વાસ છે, એટલે કે ટ્રમ્પ જે નિર્ણયો લેતા હોય છે તે ૬૭ ટકા જનતાને માન્ય નથી.